Legal Document

Category: 24

Text:
92. ΑΠΟΦΑΣΗ ΥΠΟΥΡΓΩΝ ΚΟΙΝΩΝΙΚΩΝ ΥΠΗΡΕΣΙΩΝ ΚΑΙ ΣΥΓΚΟΙΝΩΝΙΩΝ Αριθ. 1220/13/79 της 11/27 Ιαν.1979 (ΦΕΚ Β΄ 75) Περί καθορισμού επιτρεπομένων ορίων θορύβων, προκαλουμένων υπό των αυτοκινήτων οχημάτων, μοτοσυκλεττών και μοτοποδηλάτων και τρόπου μετρήσεως αυτού. Καταργήθηκε, πλην του άρθρ. 8, από το άρθρ. 9 της 28340/2440/92/2 Ιουλ.-18 Αυγ. 1992 (ΦΕΚ Β΄ 532) απ. Υπ. Εθνικής Οικον., ΠΕ.ΧΩ.Δ.Ε. και Μεταφ. και Επικοιν., κατωτ. σελ. 264,35. Άρθρο 8 Μεταβατικές διατάξεις. 1.Κάθε τύπος αυτοκινήτου οχήματος, μοτοσυκλέττας και μοτοποδηλάτου ο οποίος είτε έχει εισαχθεί από το εξωτερικό είτε έχει συναρμολογηθεί η κατασκευαστεί στην Ελλάδα, πριν από τη δημοσίευση της παρούσης Αποφάσεως, και ο οποίος εξακολουθεί να εισάγεται ή να παράγεται στην Ελλάδα, μετά την δημοσίευσή της πρέπει να υποστεί αναθεώρηση εγκρίσεως τύπου οχήματος, μόνο από απόψεως θορύβου που εκπέμπει, σύμφωνα με το άρθρον 2, παρ.1 της παρούσης Αποφάσεως. Η αίτηση στην αρμόδια για την έγκριση τύπου οχήματος Υπηρεσία, για την εν λόγω αναθεώρηση, πρέπει να υποβληθεί μέσα σε δύο μήνες από τη δημοσίευση της παρούσης αποφάσεως. Η προθεσμία εφαρμογής της άνω διατάξεως ορίσθηκε μέχρι 27.1.1980 από την απόφαση 20787/14 Ιουν.-17 Ιουλ. 1979 (ΦΕΚ Β΄ 618). Στη συνέχεια από την ίδια απόφαση ορίσθηκε ότι: «Μέσα στην ανωτέρω προθεσμία οι αντιπρόσωποι, εισαγωγείς και κατασκευαστές στην Ελλάδα αυτοκινήτων οχημάτων, μοτοσυκλεττών και μοτοποδηλάτων τα οποία εξακολουθούν να εισάγονται από το εξωτερικό ή να κατασκευάζονται ή να συναρμολογούνται στην Ελλάδα μέχρι της 27.1.1980 και πέραν ταύτης, πρέπει να υποβάλλουν στην αρμόδια για την έκδοση τύπου οχήματος, Υπηρεσία, αίτηση η οποία να συνοδεύεται από φύλλο ελέγχου μετρήσεως στάθμης, θορύβου αυτοκινήτων οχημάτων, μοτοσυκλεττών ή μοτοποδηλάτων, προκειμένου να γίνει αναθεώρηση εγκρίσεως τύπου του οχήματος από απόψεως θορύβου που εκπέμπει, σύμφωνα με το άρθρ. 2 παρ. 1 της αριθ. 1220/13/79 αποφάσεως». «2.Τα επιτρεπόμενα ανώτατα όρια στάθμης θορύβου, μετρούμενα σύμφωνα με την «εν στάσει» μέθοδο, για τα οχήματα τα κυκλοφορούντα πριν από την ισχύ της παρούσης αποφάσεως, καθώς και για τα τιθέμενα το πρώτον σε κυκλοφορία ως μεταχειρισμένα, καθορίζονται ως ακολούθως, μέχρις ότου τα οχήματα αυτά αποσυρθούν από την κυκλοφορία: α)105 ΙΒ(Α) για επιβατηγά αυτοκίνητα, δίτροχα μοτοποδήλατα και δίτροχες μοτοσυκλέττες, και β)110 ΙΒ(Α) για φορτηγά αυτοκίνητα, λεωφορεία, τρίτροχα μοτοποδήλατα και τρίτροχες μοτοσυκλέττες». Η παρ. 2 αντικαταστάθηκε ως άνω από το άρθρ. 5 της 32764/734/80/17-29 Οκτ. 1980 (ΦΕΚ Β΄ 1093) απόφ. Υπ. Κοιν. Υπηρεσιών και Συγκοινωνιών. (Ακολουθούν σχήματα και υποδείγματα φύλλου  ελέγχου). Με το άρθρ. 7 εδάφ.δ΄ της Γ/20/81567/ 898/17-21 Ιουν. 1988 (ΦΕΚ Β΄ 403), ανωτ. σελ. 208,920 απόφ. Υπ. Εθν. Οικ. ΠΕΧΩΔΕ και Μεταφ. και Επικοιν. ορίστηκε ότι: «Αντί των οχημάτων 1 και 2 καθώς και του υποδείγματος ΦΥΛΛΟΥ ΕΛΕΓΧΟΥ της κοινής υπουργικής απόφασης με αριθ. 1220/13/79, ισχύουν οι εικόνες 1 και 2 του παραρτ. Ι καθώς και το ΥΠΟΔΕΙΓΜΑ του παραρτ. ΙΙΙ της παρούσας αντίστοιχα». Επίσης με το άρθρ. 6 εδάφ. δ΄ της Γ/20/81568/899/17-21 Ιουν. 1988 (ΦΕΚ Β΄ 403), κατωτ. σελ. 264,34 απόφ. Υπ. Εθν. Οικον., ΠΕΧΩΔΕ και Μεταφ. και Επικοιν. ορίστηκε ότι για τις μοτοσυκλέττες «αντί των σχημάτων 1 και 2 καθώς και του υποδείγματος ΦΥΛΛΟΥ ΕΛΕΓΧΟΥ και κοινής υπουργικής απόφασης αριθ. 1220/13/79 ισχύουν οι εικόνες 1 και 2 του παραρτήματος καθώς και το υπόδειγμα του παραρτήματος ΙΙ της παρούσας αντίστοιχα». (Αντί για τις σελ. 262,9587(β)-262,95901) Σελ. 262,9587(γ) Τεύχος 1158-Σελ. 81 Κώδικας Οδικής Κυκλοφορίας 21.Ε.ι.92 21.Ε.ι.92 Κώδικας Οδικής Κυκλοφορίας